**OBČINA ZAVRČ**

**Goričak 6, 2283 Zavrč**

**o b j a v l j a**

na podlagi 17. člena Zakona o športu (Uradni list RS, št. 29/17 in 21/18 – ZNOrg, 82/20 in 3/22 - ZDeb), Odloka o proračunu Občine Zavrč za leto 2025 (*Uradno glasilo slovenskih občin, št.* *73/2024*), Odloka o sofinanciranju letnega programa športa v občini Zavrč (Uradno glasilo slovenskih občin, št. 12/24, 29/24 in 47/24 ) in Letnega programa športa v Občini Zavrč za leto 2025 (sprejet na 13. dopisni seji 30. januarja 2025)

**JAVNI RAZPIS**

**za sofinanciranje letnega programa športa v občini Zavrč**

**v letu 2025**

1. Naziv in sedež naročnika:

Občina Zavrč, Goričak 6, 2283 Zavrč

1. Pravna podlaga:

17. člen Zakona o športu (Uradni list RS, št. 29/17 in 21/18 – ZNOrg, 82/20 in 3/22 - ZDeb), Odlok o proračunu Občine Zavrč za leto 2025 (*Uradno glasilo slovenskih občin, št.* *73/2024*), Odlok o sofinanciranju letnega programa športa v občini Zavrč (Uradno glasilo slovenskih občin, št. 12/24, 29/24 in 47/24 ) in Letnega programa športa v Občini Zavrč za leto 2025 (sprejet na 13. dopisni seji 30. januarja 2025).

1. Predmet razpisa in razpisna področja:

Predmet razpisa je sofinanciranje programov s področja športa za leto 2025. Po tem razpisu se sofinancirajo naslednji programi in področja športa:

* + Prostočasna športna vzgoja otrok in mladine
  + Športna vzgoja otrok in mladine, usmerjena v kakovostni in vrhunski šport
  + Kakovostni šport
  + Športni objekti in površine za šport v naravi

1. Pogoji ter razpisna merila za sodelovanje na razpisu:

Na razpisu lahko sodelujejo naslednji izvajalci športnih programov:

* + športna društva in klubi;
  + zveze športnih društev;

Pravico do sofinanciranja športnih programov imajo izvajalci, ki izpolnjujejo naslednje pogoje:

* + imajo sedež v občini Zavrč;
  + imajo v temeljnem aktu šport opredeljen kot pretežno dejavnost;
  + imajo zagotovljene materialne, kadrovske in organizacijske pogoje za uresničitev načrtovanih športnih aktivnosti;
  + imajo organizirano redno dejavnost in vadbo;
  + imajo urejeno evidenco o članstvu in plačani članarini, kolikor so organizirani v skladu z zakonom o društvih.

Prijava na razpis mora vsebovati:

* izpolnjen obrazec A (splošni podatki o izvajalcu);
* vsebinsko poročilo o delu v letu 2024;
* finančno poročilo za leto 2024;
* vsebinski program dela za leto 2025;
* finančni program za leto 2025;
* parafiran vzorec pogodbe.

Predlagatelji morajo prijave na razpis predložiti na obrazcih, ki jih vsebuje razpisna dokumentacija, ki je objavljena tudi na spletni strani Občine Zavrč, [www.zavrc.si](http://www.zavrc.si).

Merila za izbor in vrednotenje programov in področij letnega programa športa v Občini Zavrč so navedena v prilogi Odloka o sofinanciranju letnega programa športa v Občini Zavrč (Uradno glasilo slovenskih občin, št. 12/2024).

1. Okvirna vrednost sredstev:

Izbrani programi se bodo sofinancirali na osnovi Odloka o sofinanciranju letnega programa športa v občini Zavrč ter skladno s sprejetim Letnim programom športa v Občini Zavrč za leto 2025.

Višina sredstev, ki se razpisuje s tem javnim razpisom, znaša 46.500,00 EUR. Sredstva so zagotovljena na proračunski postavki 180403 Podpora društvom na področju športa – po razpisu, konto 412000 – Tekoči transferi nepridobitnim organizacijam in ustanovam.

1. Obdobje porabe dodeljenih sredstev:

Dodeljena proračunska sredstva morajo biti porabljena do 31.12.2025.

1. Razpisni rok:

Rok za prijavo na javni razpis je 14 dni od njegove objave v Uradnem glasilu slovenskih občin.

Vlogo – prijavne obrazce, z zahtevano dokumentacijo, je potrebno v zaprti kuverti, s pripisom ***»NE ODPIRAJ – VLOGA NA JAVNI RAZPIS ŠPORT 2025«*** dostaviti na naslov Občina Zavrč, Goričak 6, 2283 Zavrč. Na hrbtni strani kuverte morata biti naziv in polni naslov prijavitelja. V primeru, da vlagatelj ODDAJA VEČ VLOG, mora biti vsaka vloga poslana v posebni ovojnici.

1. Odpiranje vlog in obveščanje o izidu:

Vloge bo obravnavala strokovna komisija, ki jo imenuje župan. Odpiranje vlog bo izvedeno najkasneje v roku osmih (8) dni po izteku roka za oddajo vlog. Odpiranje vlog ni javno. Če vloga ne bo popolna, bo prijavitelj v roku 8 dni od odpiranja vlog pisno obveščen s pozivom na dopolnitev. Nepopolne vloge, ki jih prijavitelji ne bodo dopolnili v določenem roku, bo komisija zavrgla. Vloge, ki ne izpolnjujejo pogojev razpisa, se kot neustrezne zavrnejo.

1. Obveščanje o izboru:

Predlagatelji bodo o izidu razpisa obveščeni z odločbo praviloma v roku petinštirideset (45) dni od roka za oddajo.

1. Dodatne informacije v zvezi z razpisom:

Brezplačno razpisno dokumentacijo lahko zainteresirani dvignejo na sedežu občine Zavrč, Goričak 6, 2283 Zavrč. Objavljena je tudi na spletni strani občine Zavrč, [www.zavrc.si](http://www.zavrc.si). Za dodatne informacije lahko pokličete Lidijo Domjan na tel. 761 18 01 ali pišete na elektronski naslov: lidija@zavrc.si z navedbo »Razpis šport 2025«.

Številka: 671-2/2025-1

Datum: 31.01.2025

Župan Občine Zavrč

Slavko PRAVDIČ